Oodatakse kandidaate konkursile Pärnumaa Ettevõtluse Auhind
Pärnumaa Ettevõtluse Auhinna näol on tegemist kõrgeim maakonnapoolse tunnustusega ettevõtjatele.
Konkursi käigus selgitatakse välja enim Pärnumaa ettevõtlus- ja majandusarengusse panustanud ettevõtted maakonna jaoks olulisemates valdkondades.
Kandideerida ja kandidaate esitada saab kuni 1. septembrini 2019. Parimate ettevõtete tunnustusüritus toimub 3. oktoobril.
Sel aastal oodatakse ettevõtteid kandideerima järgmistes kategooriates: Pärnumaa edendaja, aasta turismiarendaja, aasta sotsiaalne ettevõte, aasta naisettevõtja, aasta noorettevõtja, aasta noorte ettevõtlusmentor, aasta toode ning Pärnumaa karu.
Pärnumaa Karu on Pärnumaa ettevõtluse peaauhind, mille nominendid valib žürii maakonnas viimasel ajal märkimisväärseid tulemusi saavutanud ja eriliselt silmapaistnud ettevõtete hulgast.
Konkursile esitatute esmahindamise viib läbi SA Pärnumaa Arenduskeskuse juurde loodud töögrupp.
Lõpliku nominentide valiku teeb hindamiskomisjon, kes valib iga kategooria võitjad.